
   ประกาศเทศบาลตำบลบ้านนา
เรื่อง
สอบราคาจ้างโครงการก่อสร้างระบบประปา  ในเขตตำบลบ้านนา   จำนวน  ๒  โครงการ
   อำเภอศรีนครินทร์ จังหวัดพัทลุง                                                         

((((((((((((((
  

ด้วย เทศบาลตำบลบ้านนา  มีความประสงค์จะสอบราคาจ้าง  โครงการก่อสร้างระบบประปา ในเขตตำบลบ้านนา จำนวน  ๒  โครงการ ดังนี้ 
      

๑.  โครงการก่อสร้างระบบประปาหมู่บ้าน ณ สำนักงานเทศบาลตำบลบ้านนา แบบประปาบาดาลขนาดกลาง (๕๑-๑๒๐ ครัวเรือน)  หอถังเหล็กเก็บน้ำ ขนาดความจุไม่น้อยกว่า ๑๕.๐๐ ลบ.ม. พร้อมอุปกรณ์ ตามแบบมาตรฐานของกองน้ำบาดาล กรมทรัพยากรธรณี                       
 

ราคากลาง  ๔๘๐,๐๐๐.-บาท (-สี่แสนแปดหมื่นบาทถ้วน-)



๒.  โครงการขุดเจาะบ่อน้ำบาดาล หมู่ที่ ๖ ตำบลบ้านนา ขุดเจาะบ่อน้ำบาดาล  ขนาด Ø๖ นิ้ว โดยใช้ท่อ PVC ชั้น ๑๓.๕  ความลึกไม่น้อยกว่า ๔๒.๐๐ เมตร ให้มีน้ำใช้ไม่น้อยกว่า ๓.๕ ลบ.ม/ชม.  และติดตั้งเครื่องสูบน้ำไฟฟ้าชนิดจมน้ำขนาด ๑.๕ แรงม้า พร้อมอุปกรณ์ ตามแบบรูปรายการละเอียดของเทศบาลตำบลบ้านนา  
                    ราคากลาง  ๑๕๕,๐๐๐.-  บาท  (-หนึ่งแสนห้าหมื่นห้าพันบาทถ้วน-)

 
ราคากลางของงานก่อสร้างในการสอบราคาจ้างครั้งนี้     รวมเป็นเงินทั้งสิ้น ๖๓๕,๐๐๐.-บาท  
(-หกแสนสามหมื่นห้าพันบาทถ้วน-)    
 

ผู้มีสิทธิเสนอราคาจะต้องมีคุณสมบัติ ดังต่อไปนี้
 
๑. เป็นนิติบุคคลหรือบุคคลธรรมดา ผู้มีอาชีพรับจ้างที่สอบราคาจ้างดังกล่าว ซึ่งมีผลงานก่อสร้างประเภทเดียวกัน ดังนี้
       

    ๑.๑. โครงการก่อสร้างระบบประปาหมู่บ้าน ณ สำนักงานเทศบาลตำบลบ้านนา
                              ไม่น้อยกว่า   ๒๔๐,๐๐๐.-บาท (-สองแสนสี่หมื่นบาทถ้วน-)
  ๑.๒. โครงการขุดเจาะบ่อน้ำบาดาล หมู่ที่ ๖ ตำบลบ้านนา
         ไม่น้อยกว่า  ๗๗,๕๐๐.- บาท (-เจ็ดหมื่นเจ็ดพันห้าร้อยบาทถ้วน-)

๒.ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว  

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ เทศบาลตำบลบ้านนา ณ วัน ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

 

กำหนดดูสถานที่ก่อสร้าง ในวันที่ ๒๔  มกราคม ๒๕๕๖ ระหว่างเวลา ๑๐.๐๐ น.- ๑๑.๐๐ น. โดยพร้อมกัน ณ สำนักงานเทศบาลตำบลบ้านนา และกำหนดรับฟังคำชี้แจงรายละเอียดเพิ่มเติม ในวันเดียวกัน เวลา ๑๒.๐๐ น. เป็นต้นไป  ผู้ไม่มาดูสถานที่ก่อสร้าง และรับฟังคำชี้แจงรายละเอียดเพิ่มเติม ถือว่าเข้าใจสภาพพื้นที่ดีแล้ว ไม่มีข้อโต้แย้งใด ๆ ทั้งสิ้น                       


กำหนดยื่นซองสอบราคาในวันที่  ๑๘  มกราคม พ.ศ. ๒๕๕๖  ถึงวันที่  ๓๑  มกราคม  พ.ศ. ๒๕๕๖  ในวันเวลาราชการ ณ  งานพัสดุ  กองคลัง  เทศบาลตำบลบ้านนา  และในวันที่  ๑  กุมภาพันธ์  ๒๕๕๖   ตั้งแต่เวลา ๐๙.๐๐ น.-๑๖.๐๐ น.  ณ ศูนย์รวมข้อมูลข่าวสารการซื้อหรือการจ้าง (ที่ว่าการอำเภอศรีนครินทร์)  
 

กำหนดเปิดซองในวันที่ ๔  กุมภาพันธ์  ๒๕๕๖  ณ   ศูนย์รวมข้อมูลข่าวสารการซื้อหรือการจ้าง (ที่ว่าการอำเภอศรีนครินทร์)   ตั้งแต่เวลา ๑๐.๓๐ น. เป็นต้นไป
  

ผู้สนใจติดต่อซื้อเอกสารสอบราคา  ในราคาชุดละ  ๑,๐๐๐.- บาท    ได้ที่กองคลัง  สำนักงานเทศบาลตำบลบ้านนา  อำเภอศรีนครินทร์ จังหวัดพัทลุง ระหว่างวันที่ ๑๘ มกราคม  ๒๕๕๖ ถึง วันที่ ๑ กุมภาพันธ์ ๒๕๕๖ ดูรายละเอียดได้ที่ website http://www.bannaptlcity.go.th ,http://www.gprocurement.go.th  หรือสอบถามทางโทรศัพท์หมายเลข ๐-๗๔๖๐-๖๐๕๑   ในวันและเวลาราชการ
ประกาศ  ณ  วันที่  ๑๘  เดือน  มกราคม  พ.ศ. ๒๕๕๖
     (ลงชื่อ)…คำน้อย  หนูแสง...…

    
(นายคำน้อย  หนูแสง)

                   
                 นายกเทศมนตรีตำบลบ้านนา

